O rechimen otomán no suposó una ocupacion melitar de tot o principato, pero os otomans cosiraban o nombramiento de voivotz. Os vlacos se rebelan contra os otomans con Mihai Viteazu ("Miguel o valient", "Miguel o bravo"), que estando voivot de Vlaquia en 1593, esdevién principe de Transilvania en 1599 y se fa nombrar voivot de Moldavia en 1600. Por primera vegata os tres principatos son unitos baixo una mesma autoridat nativa, pero ye derrotato en 1601 y os autriacos esclafan a revuelta vlaca en 1601.